b'\n_START_ARTICLE_\nB\xc4\x83t\xc4\x83lia de la Jugla\n_START_PARAGRAPH_\nB\xc4\x83t\xc4\x83lia de la Jugla a fost o b\xc4\x83t\xc4\x83lie care a avut loc \xc3\xaentre 1 \xc8\x99i 3 septembrie 1917 \xc3\xaen cadrul\xc2\xa0Primului R\xc4\x83zboi Mondial\xc2\xa0\xc3\xaentre armata Republicii Ruse\xc2\xa0\xc8\x99i cea a Imperiului German. A fost o parte din ofensiva german\xc4\x83 denumit\xc4\x83\xc2\xa0B\xc4\x83t\xc4\x83lia de la Golful Riga (\xc3\xaen german\xc4\x83\xc2\xa0Schlacht um Riga). Obiectivul principal pentru Armata 12\xc2\xa0rus\xc4\x83 a fost de a preveni p\xc4\x83trunderea armatei a 8-a\xc2\xa0german\xc4\x83 prin r\xc3\xa2ul\xc2\xa0Daugava\xc2\xa0\xc8\x99i asedierea trupelor ruse\xc8\x99ti \xc3\xaen Riga._NEWLINE_B\xc4\x83t\xc4\x83lia a avut loc la malul r\xc3\xa2ului Maz\xc4\x81 Jugla. Una dintre principalele unit\xc4\x83\xc8\x9bi implicate a fost o brigad\xc4\x83 de 6000 de pu\xc8\x99ca\xc8\x99i letoni afla\xc8\x9bi sub comanda lui\xc2\xa0Ansis Lielgalvis. B\xc4\x83t\xc4\x83lia s-a \xc3\xaencheiat cu victoria germanilor, care au capturat Riga.\n_START_SECTION_\nContext\n_START_PARAGRAPH_\nGeneralii germani au \xc3\xaenceput s\xc4\x83 se preg\xc4\x83teasc\xc4\x83 pentru lupt\xc4\x83 c\xc3\xa2t mai devreme \xc3\xaen decembrie 1916. Au decis s\xc4\x83 for\xc8\x9beze R\xc3\xa2ul Daugava, la Ik\xc5\xa1\xc4\xb7ile \xc8\x99i s\xc4\x83 avanseze rapid prin nord \xc8\x99i nord-vest. Acest lucru a avut dou\xc4\x83 scopuri principale: pentru a determina capitularea Armatei a 12-a ruse \xc8\x99i a captura Riga. Acest lucru ar fi permis, de asemenea, \xc3\xaendreptarea frontului German, care ar fi permis relocarea unui num\xc4\x83r de divizii germane \xc3\xaen Fran\xc8\x9ba, unde soarta r\xc4\x83zboiului ar fi determinat\xc4\x83.\n_START_SECTION_\nLupta\n_START_PARAGRAPH_\n\xc3\x8en diminea\xc8\x9ba zilei de 1 septembrie 1917, dup\xc4\x83 trei ore de bombardament de\xc2\xa0artilerie, germanii au lansat asaltul \xc8\x99i au \xc3\xaenceput construc\xc8\x9bia a trei poduri de pontoane din lemn peste r\xc3\xa2ul Daugava l\xc3\xa2ng\xc4\x83 Ik\xc5\xa1\xc4\xb7ile. 1159 de arme germane de artilerie au suprimat complet cele 66 ale armatei ruse\xc8\x99ti. Focurile de artilerie au for\xc8\x9bat a 186-a Divizie Rus\xc4\x83 s\xc4\x83 se retrag\xc4\x83 de pe malul drept al r\xc3\xa2ului Daugava, permi\xc8\x9b\xc3\xa2nd astfel germanilor s\xc4\x83 traverseze r\xc3\xa2ul. Comandantul rus al Armatei a 12-a, General Parsky, a ordonat corpului de armat\xc4\x83 XLIII s\xc4\x83 contraatace capul de pod german, deleg\xc3\xa2nd patru divizii de infanterie, precum \xc8\x99i dou\xc4\x83 brig\xc4\x83zi de\xc2\xa0pusca\xc8\x99i letoni._NEWLINE_For\xc8\x9bele ruse, inclusiv brigada leton\xc4\x83, au primit comenzi \xc3\xaen dup\xc4\x83-amiaza zilei de 1 septembrie \xc8\x99i au \xc3\xaenceput s\xc4\x83 atace germanii din Ropa\xc5\xbei. Al cincilea regiment de pu\xc8\x99ca\xc8\x99i letoni a ajuns dup\xc4\x83-amiaza la fortifica\xc8\x9biile germane aflate de-a lungul r\xc3\xa2ului Jugla.\xc2\xa0Lupte intense au \xc3\xaenceput de-a lungul \xc3\xaentregului front de 14 km. Germanii au folosit avioane, arunc\xc4\x83toare de fl\xc4\x83c\xc4\x83ri si atacuri cu gaz, dar \xc3\xaen ciuda acestor for\xc8\x9be, pu\xc8\x99ca\xc8\x99ii letoni a reu\xc8\x99it s\xc4\x83 fr\xc3\xa2neze \xc3\xaenaintarea german\xc4\x83 pentru 26 de ore. Acest lucru a permis celei de-a 12 Armatei ruse (inclusiv primei brigade de pu\xc8\x99ca\xc8\x99i letoni care \xc3\xaenc\xc4\x83 era \xc3\xaen mla\xc8\x99tina din T\xc4\xabrelis, l\xc3\xa2ng\xc4\x83 Olaine) retragerea \xc3\xaen condi\xc8\x9bii de siguran\xc8\x9b\xc4\x83 din Riga._NEWLINE_\xc3\x8en diminea\xc8\x9ba zilei de 3 septembrie, unit\xc4\x83\xc8\x9bile letone\xc2\xa0au primit ordin s\xc4\x83 se retrag\xc4\x83, lu\xc3\xa2nd pozi\xc8\x9bii defensive \xc3\xaen apropierea Sigulda \xc8\x99i C\xc4\x93sis.\n_START_SECTION_\nUrm\xc4\x83ri\n_START_PARAGRAPH_\nB\xc4\x83t\xc4\x83lia de Jugla provocat pierderi grele unit\xc4\x83\xc8\x9bilor letone de pusca\xc8\x99i. Regimentul 5 Zemgale \xc8\x99i 6 Tukums au pierdut mai mult de jum\xc4\x83tate din efectivul lor de lupt\xc4\x83. Regimentele\xc2\xa07 Bauskas \xc8\x99i 8 Valmiera regimente au suferit de asemenea pierderi grele. Riga a fost pierdut\xc4\x83 la avansarea Germanilor. Cu toate acestea, un obiectiv important a fost realizat, Armata a 12-a rus\xc4\x83 reu\xc8\x99ind s\xc4\x83 se retrag\xc4\x83 intact\xc4\x83 de la Riga \xc8\x99i s\xc4\x83 se \xc3\xaentoarc\xc4\x83 \xc3\xaen siguran\xc8\x9b\xc4\x83 la\xc2\xa0Vidzeme.'